बीबीसी हिंदी से बात करते हुए एफ़एसएसएई के एडवाइज़र सुनील बख्शी ने बताया, ”किसी भी खाद्य पदार्थ में कीटनाशक की सही मात्रा हम तय करते हैं. अपने नए निर्देश में हमने आयात होने वाली इन दालों में ग्लाइफ़ोसाइट की संभावना जाहिर की है. चूंकि हमारे पास खाने में ग्लाइफ़ोसाइट की मात्रा कितनी हो इसे लेकर कोई तय मानक नहीं हैं तो हमने अभी कोडेक्स के मानकों के आधार पर राज्यों को इन दालों की जांच के लिए कहा है. अगर दालों में 5 मिलीग्राम प्रति किलोग्राम से ज्यादा कैमिकल मिलता है तो ऐसी दालों को रिजेक्ट किया जाए.”